Zgjedhjet në Turqi
Fushata e hidhur ndez debatin para zgjedhjeve të 1 nëntorit
Turqia do të mbajë zgjedhjet e dyta të përgjithshme këtë vit më 1 nëntor, pasi partia AK në pushtet nuk arriti të fitojë shumicën në zgjedhjet e fundit në qershor dhe bisedimet mbi një qeveri koalicioni dështuan. Analistët thonë se ka shumë mundësi që votuesit mund të sjellin një tjetër rezultat të pavendosur. Henry Ridgwell njofton nga Stambolli mbi rezultatet e mundshme pas zgjedhjeve të së dielës. Distrikti konsevator Fatih në Stamboll – një botë tjetër nga qendra me bare dhe ndriçim në qytet. Në një rrugë pranë xhamisë së shekullit të 15-të, Arife Guven dhe Amine Aksakal shesin veshje tradicionale islamike. Ato janë mbështetëse të apasionuara të presidentit Recep Tayyip Erdogan. Aksakal shpreson që partia AK do të fitojë përsëri. Partitë duhet të kalojnë pragun e 10 përqindëshit për të fituar vende në parlament. Partia pro-kurde HDP fitoi 13 përqind të votive në zgjedhjet e qershorit, duke i hequr partisë AK shumicën prej 41 përqind. Qeveritë e koalicionit ishin të zakonshme para grushtit ushtarak të Turqisë në vitin 1980 – dhe sjellin shqetësimin e paqëndrueshmërisë. Por disa besojnë se kompromisi do të jetë pozitiv. Një nga pengesat më të mëdha për një koalicion të tillë Siria. Presidenti Erdogan kërkon ndryshim regjimi në Damask. Partia Populli Republikan nuk është dakort. Kompromisi do të jetë i nevojshëm për të formuar çdo koalicion. Një përsëritje e pakënaqësisë që krijuan zgjedhjet e qershorit do ta çonin Turqinë në krizë politike.